Forslag til endringer av kapittel 5.1 Næringslivets rolle i beredskap

Siste setning på side 35 endres:
Fra “Som en del av et fungerende totalforsvar, har privat næringsliv både en plikt og egeninteresse av å ta en nøkkelrolle i Longyearbyens sivile beredskap.” 
Ny setning: “Både kommunene og næringslivet spiller sentrale roller i totalforsvaret”, kilde: Kommunene og næringslivets rolle i krise og krig - regjeringen.no

Kulepunktslisten nederst på side 36 endres: 

Fra: 
Viktige faktorer for å styrke næringslivets rolle i beredskap
· Formalisere næringslivets plass i den lokale beredskapen, slik at maskinpark,
varelager og kompetanse integreres i det offentliges beredskapsplaner og -øvelser.
· Bedre utnyttelse av FoU-miljøene for å forstå konsekvensene av klimaendringer for lokalsamfunnet, samt forutse og simulere fremtidig behov innen beredskap og samfunnsutvikling.
· Stille tydelige forventninger til at næringslivet som drar nytte av ressursene på Svalbard forplikter seg til å bygge opp under lokal beredskapskapasitet.
· Holde oversikt over Longyearbyens næringslivs kompetanse, infrastruktur, ressurser og tjenester (leverandørportal).

Til:
Viktige faktorer for å styrke næringslivets rolle i beredskapsarbeidet
· Fortsette å sette beredskap på agendaen på arenaer der LL møter næringslivet og/eller befolkningen.
· Styrke vår evne til å kjenne hverandres kapasiteter, roller/myndighet, utfordringer og langsiktige utviklingsbehov/strategier. Ha god dialog om hvilke avhengigheter vi har til hverandre. 
· Felles forståelse for utfordrings- og trusselbildet. 
· Bedre utnyttelse av FoU-miljøene for å forstå konsekvensene av klimaendringer for lokalsamfunnet, samt forutse og simulere fremtidig behov innen beredskap og samfunnsutvikling.
· Invitere næringslivet med i arbeidet med å bygge opp vår felles beredskap. I større grad inngå samarbeids- og bistandsavtaler med næringslivet på beredskapsområdet.
· Jobbe systematisk sammen for å forebygge at uønskede hendelser skal inntreffe. 
· Ha felles øvelser og involvere hverandre i evaluering og læring. 



